9.11.2022
DA
Den Europæiske Unions Tidende
C 426/9
(31) Under særlige omstændigheder (37) kan medlemsstaterne lægge til grund, at virksomheder, der er hårdt ramt af den nuværende krise, har behov for solvensstøtte, som ikke i tilstrækkelig grad kan ydes gennem private kilder alene.
Hvis virksomheder ville indstille eller nedskalere driften uden en sådan solvensstøtte og en indstilling eller nedskalering af driften ville true energimarkederne eller andre markeder af systemisk vigtighed for økonomien (eller for det indre markeds sikkerhed og modstandsdygtighed), kan en sådan solvensstøtte betragtes som forenelig efter artikel 107, stk.
3, litra b), i TEUF.
(32) Kommissionen anser følgende generelle principper for særligt relevante i forbindelse med den påkrævede konkrete vurdering: a. støtten skal være nødvendig, egnet til at undgå, at sådanne virksomheder pludselig forlader markedet, være forholdsmæssig (38) og må under ingen omstændigheder overstige det minimum, der er nødvendigt for at sikre deres rentabilitet b. et selskab, der indgår i en koncern, eller som overtages af en større koncern, er kun berettiget til støtte, hvis det kan bevises, at selskabets vanskeligheder ikke er et resultat af en vilkårlig omkostningsfordeling inden for koncernen, og at selskabets vanskeligheder er for alvorlige til, at koncernen selv kan løse dem.
I sådanne tilfælde vil der normalt kræves et betydeligt bidrag fra koncernen til omkostningerne ved solvensforanstaltningen c. statsstøtte skal ydes på vilkår, der giver staten et rimeligt afkast, f.eks. en passende andel af støttemodtagerens fremtidige indtjening, set i forhold til størrelsen af den af staten indskudte egenkapital sammenholdt med virksomhedens resterende egenkapital efter indregning af tab, herunder forventede tab uden støtteforanstaltningen d. når støtten ydes i form af ansvarlig lånekapital eller andre hybride kapitalinstrumenter, skal det samlede afkast af sådanne instrumenter i tilstrækkelig grad tage hensyn til det valgte instruments karakteristika, herunder dets rang og alle betalingsvilkår e. det vil være nødvendigt med passende konkurrenceforanstaltninger i overensstemmelse med principperne i rammebestemmelserne for statsstøtte til redning og omstrukturering fra 2014 (39).
På grundlag af de særlige forhold, der gør sig gældende i hvert enkelt tilfælde, og de relevante konkurrenceforhold kan det også være nødvendigt at afhænde aktiver som en kompensationsforanstaltning.
Desuden vil der være behov for adfærdsmæssige foranstaltninger, herunder forpligtelser, der sikrer et effektivt forbud mod bonusbetalinger eller andre variable betalinger, udbyttebetalinger og overtagelser f. for hver støttemodtager skal medlemsstaterne foretage en langsigtet rentabilitetsvurdering og, hvis Kommissionen finder det hensigtsmæssigt, inden for en nærmere angivet periode anmelde en omstruktureringsplan til Kommissionen med henblik på godkendelse i overensstemmelse med rammebestemmelserne for statsstøtte til redning og omstrukturering.
(33) Medlemsstaterne opfordres til på en ikkediskriminerende måde at overveje at fastsætte krav vedrørende miljøbeskyttelse eller forsyningssikkerhed i forbindelse med ydelse af støtte i henhold til denne meddelelses afsnit 2.4.
Dette kunne f.eks.
antage følgende former (40): a. krav om, at støttemodtageren skal dække en del af vedvarende energikilders energiforbrug, f.eks.
gennem elkøbsaftaler eller direkte investeringer i energiproduktion fra vedvarende energikilder b. krav om investeringer i energieffektivitet, reduktion af energiforbruget i forhold til den økonomiske produktion, f. eks. gennem reduceret forbrug til produktionsprocesser, opvarmning eller transport, navnlig ved hjælp af gennemførelsesforanstaltninger til anbefalinger fra energisyn udført i henhold til artikel 8, stk.
2, eller 4, og bilag VI til direktiv 2012/27/EU (37) Indgrebet skal begrænses til situationer, hvor det er i den fælles interesse at gribe ind.
(38) Som hovedregel er støtten forholdsmæssig, hvis den ikke går ud over at genoprette støttemodtagerens kapitalstruktur i forhold til, hvad der var gældende før krisen som følge af Ruslands aggression mod Ukraine.
Ved vurderingen af, om støtten er forholdsmæssig, skal der tages hensyn til støtte, der er modtaget eller planlagt i forbindelse med den nuværende krise, og navnlig støtte på grundlag af denne meddelelse.
(39) Meddelelse fra Kommissionen – Rammebestemmelser for statsstøtte til redning og omstrukturering af kriseramte ikkefinansielle virksomheder (EUT C 249 af 31.7.2014, s. 1).
(40) Medlemsstaterne opfordres til at gøre brug af de muligheder for at yde støtte, der er godkendt i retningslinjerne for statsstøtte til klima, miljøbeskyttelse og energi 2022, navnlig for så vidt angår vedvarende energi, energieffektivitet eller andre dekarboniseringsforan­ staltninger.